На основу члана 27. став 10. Закона о јавној својини (“Службени гласник РС“, бр. 72/2011, 88/2013 и 105/14), члана 3. став 4. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС“, бр. 24/12, 48/15 и 99/15), члана 19. став 3. Одлуке о прибављању, располагању и управљању стварима у јавној својини Града Ниша-Пречишћен текст („Сл.лист Града Ниша“, број 5/2016) и члана 37. Статута Града Ниша (“Службени лист Града Ниша“, број 88/2008), Скупштина Града Ниша, дана \_\_\_\_\_\_\_\_\_\_\_\_ 2016. године, доноси

**Р Е Ш Е Њ Е**

**I** Отуђује се **8 (осам)** породичних стамбених зграда из јавне својине Града Ниша, уписаних у лист непокретности бр.1843, КО Паси Пољана, становницима села Мрамор погођеним елементарном непогодом -клизиштем**,** непосредном погодбом, без накнаде, у циљу отклањања последица елементарне непогоде-клизишта, и то:

1. породична стамбена зграда у површини од 62 м2, постојећа на катастарској парцели бр. 240/189 КО Паси Пољана, Вукајловић Александру, из Мрамора, власнику катастарске парцеле бр.1950/3 КО Мрамор у површини од 298 мкв;
2. породична стамбена зграда у површини од 102м2, постојећа на катастарској парцели бр. 240/186 КО Паси Пољана, Веселиновић (сада Макрагић) Радосави,

из Мрамора, власнику катастарске парцеле бр.1783/3 КО Мрамор у површини од 1005 мкв;

1. породична стамбена зграда у површини од 121 м2, постојећа на кп. бр. 240/184 КО Паси Пољана, Тодоровић Добросаву, из Мрамора, власнику кп.бр.1842 КО Мрамор у површини од 1034 мкв;
2. породична стамбена зграда у површини од 41 м2 постојећа на кп. бр. 240/187 КО Паси Пољана, Цветановић Србијанки, из Мрамора, власнику кп.бр.1933/3 КО Мрамор у површини од 345 мкв;
3. породична стамбена зграда у површини од 62 м2 постојећа на кп. бр. 240/188 КО Паси Пољана, Симоновић Небојши, из Мрамора, власнику кп.бр.1939/1 КО Мрамор у површини од 501 мкв;
4. породична стамбена зграда у површини од 105 м2, постојећа на кп. бр. 240/185 КО Паси Пољана, Цекић Љубиши, из Мрамора, власнику кп.бр. 1947/2 КО Мрамор у површини од 591 мкв;
5. породична стамбена зграда у површини од 65м2, постојећа на кп. бр. 240/190 КО Паси Пољана, Димитријевић Љубици, из Мрамора, власнику кп.бр.1947/6 са уделом од ½ и кп.бр.1947/7 КО Мрамор са уделом од ½ укупно 209мкв ;
6. породична стамбена зграда у површини од 65 м2 постојећа на кп. бр. 240/191 КО Паси Пољана, Рамић Јадранки, из Мрамора, власнику кп.бр.1947/7 са уделом од ½ и кп.бр.1947/6 КО Мрамор са уделом од ½ укупно 209 мкв;

**II** Уговорима о отуђењу непокретности из јавне својине Града Ниша, ближе описаних у ставу **I** овог решења, које ће са власницима катастарских парцела у КО Мрамор из става **I** овог решења у име Града Ниша закључити Градоначелник Града Ниша, по претходно прибављеном мишљењу Правобранилаштва Града Ниша, ближе ће се уредити међусобна права и обавезе уговорних страна која проистичу из овог решења, као и пренос кат.парцела на Град Ниш, чији су власници лица наведена у ставу I диспозитива решења, а на којима се налазе оштећени односно порушени објекти*.*

**III** Ово решење објавити у "Службеном листу Града Ниша".

**Број: \_\_\_\_\_\_\_\_\_\_\_\_\_\_\_\_\_\_\_\_\_\_**

**У Нишу, дана \_\_\_\_\_\_\_\_\_\_\_\_\_\_**

**СКУПШТИНА ГРАДА НИША**

**ПРЕДСЕДНИК**

**Мр Раде Рајковић**

**О б р а з л о ж е њ е**

На основу Одлуке о прихватању Пројекта „Решавање егзистенцијалног питања грађана Града Ниша погођених елементарном непогодом – клизиштем у селу Мрамор“ бр. 06-373/2006-3/02 од 14.06.2006. године, коју је донела Скупштина Града Ниша, Влада Републике Србије и Град Ниш финансирали су изградњу десет стамбених објеката на локацији Паси Пољана у Нишу, ради збрињавања породица угрожених последицама елементарне непогоде-клизишта у селу Мрамор код Ниша. На основу наведене Одлуке, дана 25.05.2006. године закључен је Уговор о грађењу бр. 401-00-687/2006-01 између Владе Републике Србије и Града Ниша, као извођача радова, уз учешће ЈП „Дирекција за изградњу града Ниша“ као локалног партнера у реализацији овог пројекта.

Тачком X Одлуке о измени и допуни одлуке о прихватању Пројекта „Решавање егзистенцијалног питања грађана Града Ниша погођених елементарном непогодом – клизиштем у селу Мрамор“, коју је Скупштина Града Ниша донела дана 18.11.2015. године, одређено је да ће се имовински односи између Града Ниша и власника порушених објеката на Мраморском брду, за чије потребе су изграђени објекти у КО Паси Пољана регулисати у посебном поступку у складу са Законом.

Након издавања Одобрења за изградњу бр.351-569-1,2,3,4,5,6,7,8,9,10/2006-06 oд 26.07.2006.године Управе за планирање и изградњу Града Ниша, којима је одобрена изградња предметних објеката у Паси Пољани, као и издавања Употребне дозволе под истим бројем којом је одобрена употреба изграђених објеката, донето је Решење Градоначелника Града бр.4510/2006-01 од 28.12.2006. године, на основу кога су становницима села Мрамор, чији су објекти погођени елементарном непогодом–клизиштем дати на привремено коришћење објекти-породичне стамбене зграде у Паси Пољани, до решавања имовинско-правних односа између Града Ниша и власника порушених објеката у КО Мрамор.

Чланом 18. став 1. Закона о јавној својини („Сл.гласник РС“бр. 72/11, 88/13 и 105/14), прописано је да су носиоци права јавне својине на стварима у смислу овог закона Република Србија, аутономна покрајина и јединица локалне самоуправе, као и да јединица локалне самоуправе стиче право јавне својине на непокретностима уписом права јавне својине у јавну књигу о непокретностима и правима на њима у складу са чланом 76. овог Закона. На основу овог закона, јединица локалне самоуправе након окончаног поступка уписа права својине на непокретностима остварује право располагања стварима, којим се у смислу наведеног закона сматра и отуђење ствари на основу члана 26. став 1 тачка 4. наведеног закона.

Поступајући по одредбама Закона о јавној својини („Сл.гласник РС“бр. 72/11, 88/13 и 105/14), Град Ниш је покренуо поступак уписа права јавне својине на непокретностима и то на предметним породичним стамбеним објектима који се налазе у КО Паси Пољана, у Нишу, те је на основу захтева Управе за имовину и инспекцијске послове града Ниша, као управе надлежне за имовинско-правне послове, уз приложену законом прописану документацију, РГЗ-Служба за катастар непокретности Ниш извршила упис права јавне својине Града Ниша на предметним непокретностима и по правноснажности Решења о упису права јавне својине Града Ниша, дана 20.08.2013. године, издат је лист непокретности бр. 1843 КО Паси Пољана, са уписаним правом јавне својине Града Ниша на предметним објектима.

У складу са наведеним, даном правноснажности Решења РГЗ-а о упису права јавне својине Града Ниша на предметним непокретностима у КО Паси Пољана, испуњени су законски услови за располагање наведеним непокретностима у циљу трајног решавања егзистенцијалног питања грађанима Града Ниша погођеним елементарном непогодом – клизиштем у селу Мрамор уместо досадашњег привременог давања предметних објеката на коришћење.

На основу члана 29. Закона о јавној својини („Службени гласник“ РС број 72/11, 88/13 и 105/14), прописано је да се непокретности у јавној својини могу отуђити непосредном погодбом, ако то у конкретном случају представља једино могуће решење, као и да се на основу члана 31. овог закона непокретности могу отуђити из јавне својине и испод тржишне цене односно без накнаде, ако постоји интерес за таквим располагањем као што је отклањање последица елементарних непогода.

Уредбом о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС“, 24/12, 48/15 и 99/15), ближе су уређени услови прибављања и отуђења непокретности у јавној својини. На основу члана 3. ове Уредбе, прописано је да након што надлежни орган донесе акт да се непокретност прибави односно отуђи из јавне својине непосредном погодбом, формира комисију која по окончаном поступку непосредне погодбе записник, са одговарајућим предлогом, доставља надлежном органу, који доноси одлуку о предлогу комисије.

На основу члана 18. став 2. Одлуке о прибављању, располагању и управљању стварима у јавној својини Града Ниша-Пречишћен текст („Сл.лист Града Ниша“ бр. 5/16) поступак отуђења непокретних ствари из јавне својине Града покреће Градоначелник, а одлуку о отуђењу непокретности из јавне својине Града, након спроведеног поступка непосредне погодбе, доноси Скупштина Града.

У складу са наведеним, Градоначелник Града Ниша донео је Решење бр.3261/2013-01 од 02.10.2013. године, којим је покренут поступак отуђења непокретних ствари из јавне својине Града Ниша и образована Комисија за спровођење поступка отуђења непокретности из јавне својине Града Ниша (у даљем тексту:Комисија) и то 10 (десет) породичних стамбених зграда у Паси Пољани, у Нишу, становницима села Мрамор погођеним елементарном непогодом-клизиштем**,** непосредном погодбом, у циљу отклањања последица елементарне непогоде-клизишта.

Комисија је формирана са задатком да увидом у предметну документацију утврди својински статус земљишта на коме се налазе оштећени односно порушени објекти на Мраморском брду, у циљу реализације тачке 10. Одлуке Скупштине града Ниша о прихватању Пројекта „Решавање егзистенцијалног питања грађана Града Ниша погођених елементарном непогодом – клизиштем у селу Мрамор“, да увиђајем на лицу места утврди фактичко стање наведених објеката и земљишта, као и да утврди фактичко стање породичних стамбених зграда у јавној својини Града Ниша у Паси Пољани у Нишу и коришћење истих од стране лица из села Мрамор наведених у ставу I Решења Градоначелника Града Ниша бр. 4510/2006-01 од 28.12.2006. године и да након утврђеног чињеничног стања по окончаном поступку непосредне погодбе, сачини записник са одговарајућим предлогом о оправданости и целисходности отуђења непокретности наведених у ставу III овог решења, непосредном погодбом и исти достави са нацртом решења Управи за имовину и инспекцијске послове, као надлежној управи.

Поступајући по наведеном, Комисија је на основу увида у предметну документацију, која је разматрана на радним састанцима, као и на основу увиђаја обављених на лицу места на катастарским парцелама у КО Мрамор и КО Паси Пољана, дана 15.11. 2013. године и дана 04.12.2013. године и сачињених записника о саслушању странака-власника оштећених односно порушених објеката и земљишта на Мраморском брду, сачинила Записник са Предлогом за отуђење непокретности из јавне својине Града Ниша дана 10.06.2016. године и допуну Записника са допуном Предлога за отуђење непокретности из јавне својине Града Ниша дана 29.09.2016. године и исти је са нацртом решења о отуђењу непокретности из јавне својине Града Ниша, доставила Управи за имовину и инспекцијске послове, као надлежној управи, ради даљег поступања.

Увидом у Записник Комисије за отуђење непокретности из јавне својине Града Ниша без накнаде и допуну Записника, утврђено да је Комисија констатовала да су испуњени услови за отуђење непокретности из јавне својине Града Ниша и то 8 (осам) породичних стамбених зграда у Паси Пољани, становницима села Мрамор, погођеним елементарном непогодом-клизиштем**,** непосредном погодбом, у циљу отклањања последица елементарне непогоде-клизишта, и то лицима именованим у ставу I диспозитива овог решења, која су уписана као власници катастарских парцела у КО Мрамор.

Утврђено је да лица из става I диспозитива овог решења привремено користе породичне стамбене зграде у јавној својини Града Ниша у КО Паси Пољана, у складу са Решењем Градоначелника града Ниша бр.4510/2006-01 од 28.12.2006. године и да су иста сагласна да се на катастарским парцелама у КО Мрамор, чији су власници, изврши упис права јавне својине Града Ниша, без њиховог присуства и о трошку Града Ниша, на основу чега је испуњен услов за реализацију тачке X Одлуке Скупштине града Ниша о прихватању Пројекта „Решавање егзистенцијалног питања грађана Града Ниша погођених елементарном непогодом – клизиштем у селу Мрамор“ бр.06-373/2006-3/02 од 14.06.2006. године и бр. 06-550/2015-8-02 од 18.11.2015. године.

Поступак преноса права својине на катастарским парцелама у приватној својини на Град Ниш, чији су власници лица наведена у ставу I диспозитива решења, а на којима се налазе оштећени, односно порушени објекти биће регулисано уговором.

Поред наведеног, Комисија је утврдила да на катастарским парцелама бр.1950/2 и бр.1963/3 КО Мрамор није регулисан својинско-правни статус у јавној књизи о евиденцији непокретности и правима на њима односно да на истима није уписано право својине лица која привремено користе породичне стамбене зграде у КО Паси Пољана, као и да пре правноснажног уписа права својине на непокретностима у КО Мрамор не постоји законски основ да иста у својству власника располажу непокретностима односно да приступе размени непокретности у складу са тачком X Одлуке Скупштине града Ниша о прихватању Пројекта „Решавање егзистенцијалног питања грађана Града Ниша погођених елементарном непогодом – клизиштем у селу Мрамор“ бр.06-373/2006-3/02 од 14.06.2006. године и бр. 06-550/2015-8-02 од 18.11.2015. године.

Након решавања својинско-правног статуса на наведеним катастарским парцелама у КО Мрамор, Комисија је сагласна да приступи наставку поступка и утврђивању испуњености услова за отуђење непокретности у КО Паси Пољана власницима непокретности у КО Мрамор, описаним под тачкама **4 и 10** става 4. Записника Комисије од 10.06.2016. године, као и за размену непокретности у складу са наведеном Одлуком Скупштине Града Ниша и да о истом сачини Записник и Предлог за отуђење непокретности из јавне својине Града Ниша.

На основу утврђеног чињеничног стања, Комисија утврдила да спровођењем поступка отуђења предметних објеката из става III Решења Градоначелника Града Ниша бр. 3261/2013-01 од 02.10.2013.године и из става I овог Решења непосредном погодбом, Град Ниш трајно решава егзистенцијално питање лица односно породица угрожених последицама елементарне непогоде-клизишта у селу Мрамор код Ниша.

На основу наведеног, утврђено je да су испуњени услови за отуђење непокретности из јавнe својине непосредном погодбом у циљу отклањања последица елементарне непогоде-клизишта, на основу члана 29 и 31. Закона о jавној својини (''Службени гласник РС'', број 72/2011, 88/2013 и 105/2014), као и да је поступак спроведен у свему према овом закону и Уредби о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС“, 24/2012, 48/2015 и 99/2015), те је одлучено као у диспозитиву овог решења.

**НАЧЕЛНИК**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Љубиша Јанић, дипл. правник**